Kahjuks polnud endal tänavu tervist Tartusse vaimulikule laulupeole sõita. Otsisin esmaspäeval suurtest lehtedest peouudiseid ja -pilte. Postimees, Päevaleht ja Õhtuleht valmistasid mulle suure pettumuse. Igasugu tühjast-tähjast palju kära, aga ilusast suurest peost ei midagi. Aga eks ma uueks aastaks lehti tellides pea meeles. Pärast kuulsin, et Tartu Postimehes oli olnud, aga see pole mul tellitud. Ja egas ometi Tartu praostkonna laulupidu peetud!  Aitäh,  kolmapäeval sain oma armsast kirikulehest kõik teada ja vaadata. Kui veel kirjutaksite, millal see pidu televiisoris näha on.    Iida Arukask  Õismäelt    Toimetuselt  Eesti Televisioon näitab vaimuliku laulupeo videomontaaži  27. juunil kell 14.30.